*Projekts*

2.pielikums

Ministru kabineta

2014. gada \_\_\_\_\_\_\_\_\_\_

noteikumiem Nr.\_\_\_\_\_\_\_

**Mediatora sertifikācijas pārbaudījuma vērtēšanas kritēriji**

|  |  |  |
| --- | --- | --- |
| Vērtējums (balles) | Skaidrojums | Apguves līmenis |
| 10 | Zināšanas pārsniedz noteikto nepieciešamo zināšanu apjomu un liecina par patstāvīgu padziļinātu zināšanu apguvi un ar mediācijas procesu saistītu problēmjautājumu un mediatora darbību regulējošo normu dziļu izpratni. | Izcili |
| 9 | Pilnīga izpratne par sertificēta mediatora profesionālajā darbībā nepieciešamajiem normatīvajiem aktiem, ētikas normām, mediācijas vadīšanas principiem un metodēm. Spēj iegūtās zināšanas un prasmes izmantot pilnībā vai gandrīz vienmēr. Ir prasme patstāvīgi lietot iegūtās zināšanas. | Teicami |
| 8 | Apgūti sertificēta mediatora profesionālajā darbībā nepieciešamie normatīvie akti, ētikas normas, mediācijas vadīšanas principi un metodes. Spēj iegūtās zināšanas un prasmes izmantot standartsituācijās, taču konstatējama atsevišķu sarežģītu jautājumu nepietiekama izpratne. | Ļoti labi |
| 7 | Apgūti sertificēta mediatora profesionālajā darbībā nepieciešamie normatīvie akti, ētikas normas, mediācijas vadīšanas principi un metodes. Spēj iegūtās zināšanas un prasmes lietot, taču konstatējama atsevišķu jautājumu nepietiekami dziļa izpratne. | Labi |
| 6 | Apmierinoša izpratne par mediatora profesionālajā darbībā nepieciešamajiem normatīvajiem aktiem, ētikas normām, mediācijas vadīšanas principiem un metodēm, taču konstatējama atsevišķu jautājumu nepietiekami dziļa izpratne un nespēja iegūtās zināšanas lietot atsevišķu problēmjautājumu risināšanā. | Gandrīz labi |
| 5 | Kopumā apmierinoša izpratne par mediatora profesionālajā darbībā nepieciešamajiem normatīvajiem aktiem, ētikas normām, mediācijas vadīšanas principiem un metodēm, vienlaikus konstatējami būtiski trūkumi spējā piemērot iegūtās zināšanas praksē. | Viduvēji |
| 4 | Apgūtas virspusējas zināšanas par sertificēta mediatora profesionālajā darbībā nepieciešamajiem normatīvajiem aktiem, ētikas normām, mediācijas vadīšanas principiem un metodēm, taču nespēj iegūtās zināšanas un prasmes izmantot. | Gandrīz viduvēji |
| 3 | Virspusīgas zināšanas par biežāk lietotajiem sertificēta mediatora profesionālajā darbībā nepieciešamajiem normatīvajiem aktiem, ētikas normām, mediācijas vadīšanas principiem un metodēm. | Vāji |
| 2 | Ļoti vājas zināšanas par biežāk lietotajiem sertificēta mediatora profesionālajā darbībā nepieciešamajiem normatīvajiem aktiem, ētikas normām, mediācijas vadīšanas principiem, metodēm un nav prasmes tās praktiski izmantot. | Ļoti vāji |
| 1 | Nav izpratnes par biežāk lietotajiem sertificēta mediatora profesionālajā darbībā nepieciešamajiem normatīvajiem aktiem, ētikas normām, mediācijas vadīšanas principiem un metodēm. Nav sertificēta mediatora profesionālajā darbībā nepieciešamo zināšanu un prasmju. | Neapmierinoši |

Tieslietu ministre B.Broka

Iesniedzējs:

tieslietu ministre B.Broka

22.07.2014. 13:12

326

L.France

67036828, Laura.France@tm.gov.lv